รถคันแรกประมูล3จีดันภาษีพุ่ง
โครงการรถคันแรก และการประมูล 3จี ทำรายได้รัฐบาลเดือน ธ.ค. 2555 เกินเป้า 4.19 หมื่นล้านบาท
19 ม.ค. 2556

โครงการรถคันแรก และการประมูล 3จี ทำรายได้รัฐบาลเดือน ธ.ค. 2555 เกินเป้า 4.19 หมื่นล้านบาท
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) เปิดเผยว่า ในเดือน ธ.ค. 2555 รัฐบาลจัดเก็บรายได้สุทธิ 1.83 แสนล้านบาท สูงกว่าประมาณการ 4.19 หมื่นล้านบาท หรือ 29.6% เนื่องจากการจัดเก็บภาษีของ 3 กรม เก็บภาษีสูงกว่าประมาณการ ส่วนหนึ่งเป็นผลจากโครงการรถคันแรก ประกอบกับสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ (กสทช.) นำส่งรายได้จากการประมูลใบอนุญาตคลื่นความถี่ 3จี 
สำหรับการเก็บรายได้รัฐบาลสุทธิในช่วงไตรมาสแรกของปีงบ ประมาณ 2556 จัดเก็บได้ 5.04 แสนล้านบาท สูงกว่าเป้าหมาย 6.69 หมื่นล้านบาท หรือ 15.3%
นายสมชัย กล่าวว่า เศรษฐ กิจที่ขยายตัวอย่างต่อเนื่อง ทั้งการบริโภคและการลงทุนประกอบกับการดำเนินมาตรการสนับสนุนการเติบโตทางเศรษฐกิจของรัฐบาลในช่วงที่ผ่านมา ทำให้มั่นใจว่าในปีงบประมาณ 2556 รัฐบาลจะสามารถจัดเก็บรายได้ตามเป้าหมายที่ 2.1 ล้านล้านบาท สำหรับการเก็บรายได้ไตรมาสแรกปี 2556 มีกรมสรรพากร จัดเก็บรายได้รวม 3.46 แสนล้านบาท สูงกว่าเป้าหมาย 2.59 หมื่นล้านบาท หรือ 8.1% โดยภาษีที่จัดเก็บได้สูงกว่าเป้าหมายที่สำคัญ ได้แก่ ภาษีมูลค่าเพิ่มจัดเก็บได้สูงกว่าเป้าหมาย 1.04 หมื่นล้านบาท หรือ 6.2% ภาษีเงินได้บุคคลธรรมดาจัดเก็บได้สูงกว่าประมาณการ 5,641 ล้านบาท หรือ 10.4% และภาษีเงินได้นิติบุคคลจัดเก็บได้สูงกว่าประมาณการ 5,232 ล้านบาท หรือ 6.1%
ด้านกรมสรรพสามิต จัดเก็บรายได้รวม 1.19 แสนล้านบาท สูง กว่าเป้าหมาย 1.71 หมื่นล้านบาท หรือ 16.9% โดยภาษีที่จัดเก็บได้สูงกว่าเป้าหมายที่สำคัญ ได้แก่ ภาษีสรรพสามิตรถยนต์จัดเก็บได้สูงกว่าประมาณการ 1.66 หมื่นล้านบาท หรือ 53.5% เป็นผลจากโครงการรถยนต์ใหม่คันแรกเ
ขณะที่กรมศุลกากร จัดเก็บรายได้รวม 3.09 หมื่นล้านบาท สูง กว่าเป้าหมาย 672 ล้านบาท หรือ 2.2% และหน่วยงานอื่น จัดเก็บรายได้รวม 6.29 หมื่นล้านบาท สูง กว่าเป้าหมาย 3.75 หมื่นล้านบาทหรือ 147.7% โดยมีรายได้จัดเก็บที่สูงกว่าเป้าหมายที่สำคัญ ได้แก่ รายได้จากค่าใบอนุญาตให้ใช้คลื่นความถี่ 3จี งวดที่ 1 จำนวน 2.08 หมื่นล้านบาท